Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 11. 6. 2013

N á v r h
na kúpu  kopírovacieho zariadenia
pre Stredisko kultúry Bratislava – Nové Mesto

–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Ing. Ľudovít Kollárik					1.  Návrh uznesenia
Prednosta MÚ B-NM					2.  Dôvodová správa
								3. Príloha

Spracovateľ: 
RNDr. Jana Ondrová
Vedúca oddelenia FaH

Jún 2013

Návrh uznesenia

Miestne zastupiteľstvo

s ch v a ľ u j e

1. navýšenie rozpočtu v časti kapitálových výdavkov vo výške  2500,00 € pre  Stredisko kultúry na nákup kopírovacieho zariadenia 
2.  navýšenie kapitálových príjmov vo výške  2500,00 € zapojením rezervného fondu na stanovený účel

-	bez pripomienok

      -     s pripomienkami

Dôvodová správa

             Stredisko kultúry používalo súčasný kopírovací stroj RICOH Aficio 200  z roku 1998. Pôvodne slúžil  pre potreby na oddelení tlače a propagácie, kde bol využívaný ako pracovný nástroj. Po modernizácii oddelenia slúžil pre potreby administratívy. V súčasnosti sa na základe dlhoročného opotrebovania  u neho vyskytla závažná porucha, ktorá je vzhľadom k roku výroby neopraviteľná.
              Z uvedeného dôvodu je pre potreby tejto organizácie nevyhnutné zaobstarať neodkladne nový kopírovací stroj, pretože je  pre činnosť Strediska kultúry potrebný. 
              Stredisko kultúry nemá v rozpočte plánované kapitálové výdavky, predkladá sa teda tento návrh na riešenie vzniknutej situácie – návrh na poskytnutie  kapitálových prostriedkov vo výške 2500 € na položku 713004 – Nákup prevádzkových strojov. Uvedené prostriedky organizácia použije na nákup vhodného kopírovacieho zariadenia pre potreby Strediska kultúry.